**Carl Kasper Andreas Björkqvist** (s. 10. heinäkuuta 1997 Espoo) on suomalainen jääkiekkoilija, joka pelaa SM-liigajoukkue Oulun Kärpissä. Björkqvist on pelipaikaltaan oikea laitahyökkääjä.

Ura
---

### Seuraura

Björkqvist on Espoon Palloseuran kasvatti. Hän siirtyi nuorempana C-juniorina Espoo Bluesiin, jossa Björkqvist voitti C-nuorten Suomenmestaruuden vuonna 2012 ja C-nuorten SM-hopeaa vuonna 2013. Hän oli jälkimmäisellä kaudella 2012–2013 joukkueen paras pistemies ja syöttäjä pudotuspeleissä Konsta Kosusen kanssa tehoilla 6+10=16. Björkqvist pelasi ison osan kaudestaan myös Bluesin B-nuorissa, joissa hän voitti kauden päätteeksi SM-hopeaa. Kaudesta 2013–2014 Björkqvist pelasi valtaosan sekä seuran A- että B-nuorissa. Kausi A-nuorissa päättyi Suomenmestaruuteen, mutta hän ei saanut kuitenkaan peliaikaa pudotuspeleissä. B-nuorissa Björkqvist voitti SM-hopeaa. Kauden 2014–2015 hän pelasi kokonaan A-nuorissa, jossa Björkqvist voitti kauden päätteeksi SM-pronssia.

Kaudella 2015–2016 Björkqvist nousi Bluesin A-nuorten varakapteeniksi. Hän jakoi tehoilla 28+38=66 koko A-nuorten SM-liigan pistepörssin toisen sijan Ilveksen Janne Seppäsen kanssa edellään vain Jokereiden Aleksi Ainali. Björkqvist oli myös Bluesin paras maalintekijä Emil Oksasen kanssa ja he jakoivat sarjan maalipörssin neljännen sijan kolmen muun pelaajan kanssa. Björkqvistin kausi päättyi lopulta leikkushoitoa vaatiseeseen olkapäävammaan kahden playoff-ottelun jälkeen. Hän voitti kauden päätteeksi A-nuorten SM-hopeaa. Björkqvist palkittiin koko A-nuorten SM-liigan parhaana pelaajana Teemu Selänne -palkinnolla, parhaana hyökkääjänä Saku Koivu -palkinnolla ja valittiin ensimmäiseen tähdistökentälliseen. Kauden aikana hänelle oli kiinnostusta myös Bluesin SM-liigajoukkueen suunnalta, kun joukkue menetti talousongelmien vuoksi kauden mittaan lukuisia runkopelaajiaan. Björkqvistin oli kuitenkin jäätävä A-nuoriin, sillä ammattilaisjoukkueessa pelaaminen olisi estänyt häntä siirtymästä Yhdysvaltain yliopistosarjoihin.

Pittsburgh Penguins varasi Björkqvistin toisella kierroksella 61. pelaajana NHL:n varaustilaisuudessa 2016. Kaudeksi 2016–2017 hän siirtyi Providence Collegen yliopistojoukkueeseen. *Sophomore -vuotenaan* 2017–2018 Björkqvist jakoi 16 osumallaan joukkueensa sisäisen maalipörssin voiton Erik Foleyn kanssa. *Junior -vuotenaan* 2018–2019 hän oli tehoilla 17+13=30 Providencen toiseksi paras maalintekijä ja neljänneksi paras pistemies. Björkqvist jakoi koko Hockey Eastin maalipörssin neljännen sijan Bostonin yliopiston Joel Farabeen kanssa.

Toukokuussa 2019 Björkqvist teki kaksivuotisen NHL-tulokassopimuksen Pittsburgh Penguinsin kanssa. Hänen kausipalkkansa NHL:n puolella on 792 000 dollaria. Syksyn harjoitusleirin päätteeksi Björkqvist lähetettiin AHL-joukkue Wilkes-Barre/Scranton Penguinsin vahvuuteen. Hän ehti pelata siellä vain kuusi ottelua tehden yhden maalin, kunnes marraskuussa Björkqvistin kausi todettiin päättyneeksi leikkaushoitoa vaatineen polvivamman vuoksi.

Elokuussa 2020 Pittsburgh Penguins lainasi Björkqvistin koko kauden 2020–2021 kattavalla sopimuksella SM-liigajoukkue KooKoohon. Joukkuetta valmensi hänelle Bluesin junioreista ja Suomen alle 20-vuotiaiden maajoukkueesta tuttu Jussi Ahokas. Björkqvist teki miesten pääsarjadebyyttinsä runkosarjan avauskierroksella 3. lokakuuta 2020 vieraissa Oulun Kärppiä vastaan. Hänet merkittiin KooKoon kakkosketjun vasempaan laitaan Aleksi Ainalin ja Vilmos Gallón viereen. Björkqvist sai ottelussa jääaikaa 20.02 minuuttia, mikä oli joukkueesta toiseksi eniten puolustaja Alexander Bonsaksenin jälkeen. Hän sai myös syöttöpisteen Vilmos Gallón tekemään 0–1-avausmaaliin. Björkqvist sai myös yhden kahden minuutin jäähyn huitomisesta. Liigauransa avausmaalin hän teki seuraavassa ottelussa, kotidebyytissään 9. lokakuuta 2020 JYPiä vastaan. Jari Lantta valitsi Björkqvistin ottelun Alumnien tähtien ykköstähdeksi. Hän aloitti kautensa neljän ottelun pisteputkessa tehden niissä tehot 3+2=5. Kaikkiaan Björkqvist pelasi tulokaskautensa aika 44 runkosarjaottelua tehopistein 11+15=26 ja kaksi playoff-ottelua ilman tehopisteitä. Hän jakoi runkosarjassa KooKoon sisäisen pistepörssin neljännen sijan Samuli Ratisen ja Aleksi Ainalin kanssa. Björkqvist voitti myös koko SM-liigan tulokkaiden pistepörssin sekä tehotilaston lukemalla +14. Helmikuussa 2021 hän joutui Beijer Hockey Gamesin jälkeen pariksi viikoksi karanteeniin, kun Suomen A-maajoukkueessa oli ilmennyt koronavirustartuntoja. Björkqvist palkittiin kauden päätteeksi SM-liigan vuoden tulokkaanana Jarmo Wasaman muistopalkinnolla.

SM-liigakauden jälkeen, huhtikuussa 2021 Björkqvist palasi Wilkes-Barre/Scranton Penguisin AHL-joukkueen vahvuuteen. Hän pelasi siellä viisi ottelua tehden yhden maalin. Heinäkuussa 2021 Björkqvist teki Pittsburgh Penguinsin kanssa vuoden mittaisen, kaksisuuntaisen ja 750 000 dollarin arvoisen jatkosopimuksen. Syksyn harjoitusleirin päätteeksi seura lähetti hänet taas farmijoukkue Wilkes-Barre/Scranton Penguinsiin. Björkqvist nostettiin Penguinsin NHL-vahvuuteen lokakuun lopulla, mutta hänet lähetettiin neljä päivää myöhemmin takaisin farmiin. Vuoden 2022 vaihteessa Björkqvist nostettiin varamiesten "taksiryhmän" kautta uudelleen Penguinsin NHL-joukkueeseen, kun hänen maanmiehensä Kasperi Kapanen oli asetettu koronaprotokollalistalle. Björkqvist teki lopulta NHL-debyyttinsä 2. tammikuuta 2022 San Jose Sharksia vastaan. Hänet merkittiin Penguinsin nelosketjun vasempaan laitaan Radim Zohornan ja Sam Laffertyn viereen. Björkqvist sai ottelussa jääaikaa 8.54 minuuttia. Hän teki myös NHL-uransa avausmaalin, joka jäi Björkqvistin kauden ainoaksi tehopisteeksi NHL:ssä. Hän pelasi NHL:ssä kauden aikana kaikkiaan kuusi runkosarjaottelua. AHL:ssä Björkqvistin ensimmäinen täysimittainen kausi toi 54 runkosarjaottelussa tehot 8+4=12 ja kuudessa playoff-ottelussa yhden syöttöpisteen.

Kaudeksi 2022–2023 Björkqvist palasi SM-liigaan ja hän siirtyi kaksivuotisella sopimuksella Oulun Kärppiin. Joukkuetta valmentaa Björkqvistille Suomen A-maajoukkueesta tuttu Lauri Marjamäki. Hänen kautensa jäi hieman rikkonaiseksi ja Björkqvist pelasi runkosarjassa vain 36 ottelua tehopistein 5+5=10. Tammikuussa 2023 hän joutui yli kuukaudeksi sivuun loukkaantumisen vuoksi. Björkqvistin kauteen mahtui myös neljän ottelun mittainen pelikielto, kun hän taklasi 8. joulukuuta 2022 JYPiä vastaan pelatussa vierasottelussa Teemu Suhosta polvella.

### Maajoukkueura

Björkqvist pelasi 20-vuotiaiden MM-kilpailuissa vuosina 2016 ja 2017, joista ensimmäinen turnaus päättyi maailmanmestaruuteen. Jälkimmäisessä turnauksessa hän toimi Suomen varakapteenina. Björkqvist voitti joukkueen sisäisen tehotilaston lukemalla +3. Hänet valittiin Ruotsia vastaan pelatun alkulohkon ottelun päätteeksi Suomen ottelun parhaaksi pelaajaksi.

Björkqvist pelasi myös alle 18-vuotiaiden MM-kilpailuissa vuonna 2015, jolloin hän toimi Suomen kapteenina ja johdatti joukkueen hopeaan. Björkqvist valittiin Sveitsiä vastaan pelatun välieräottelun päätteeksi Suomen ottelun parhaaksi pelaajaksi. Björkqvist pelasi myös alle 18-vuotiaiden Ivan Hlinkan muistoturnauksessa vuonna 2014. Yhteensä hän on pelannut 30 nuorten ja 45 poikien maaottelua.

Suomen A-maajoukkueessa Björkqvist on pelannut 12 ottelua ilman tehopisteitä. Hän teki A-maajoukkuedebyyttinsä Euro Hockey Challengessa 5. huhtikuuta 2018 Turun Marli Areenalla Valko-Venäjää vastaan. Björkqvist merkittiin heti Suomen ykkösketjun oikeaan laitaan toisen debytantin, Matias Myttysen sekä Veli-Matti Savinaisen viereen. Hän sai ottelussa myös yhden kahden minuutin jäähyn estämisestä. Björkqvistin MM-leiritys päättyi lopulta loukkaantumiseen Czech Hockey Gamesissa.

Pelityyli
---------

Toimittaja Toni Rajamäki on kuvaillut Björkqvistiä Faneille.com-sivustolla ihanteelliseksi alempien kenttien pelaajaksi, joka on nopea, sisukas, vahva, suoraviivainen ja kohtalaisen taitava. Heinäkuussa 2019 hän kuvaili itseään *Ilta-Sanomien* haastattelussa näin:

> »Pyrin olemaan kokonaisvaltainen pelaaja, jonka toivottavasti pystyy laittamaan jäälle mihin tahansa tilanteeseen. Ajattelumaailmani on ollut ehkä ensin puolustussuunnassa, mutta kuitenkin olen pystynyt tekemään myös maaleja etenkin maalinedustalta. Nykykiekossa ei pärjää pelkästään sillä, että on hyvä puolustamaan ja rähisee.» 
> 
>

Muuta
-----

Björkqvist puhuu äidinkielenään ruotsia. Hänen vanhempansa, yritysjohtajana ansioitunut isä Ulf sekä äiti Siv Björkqvist ovat lähtöisin suomenruotsalaisesta yhteisöstä Kruunupyystä. Kasper Björkqvist valmistui ylioppilaaksi Espoon ruotsinkielisestä Mattlidens gymnasiumista syksyllä 2016.

Kesällä 2019 Björkqvist herätti huomiota poikkeuksellisella fysiikallaan, kun hänen fysiikkavalmentajansa Yunus Barisik julkaisi omalla Instagram-tilillään videon, jossa Björkqvist nostaa rinnallevedossa 140 kg. Barisikin mukaan hän on geneettisesti poikkeuslahjakkuus. Björkqvist harrastaa myös raveja ja hän on hevosen osaomistaja. Björkqvist harrastaa myös golfia. Hän pelasi jääkiekon ohella myös 12-vuotiaaksi asti jalkapalloa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2013–2014 | Blues | A-SM | 17 | 3 | 4 | 7 | 8 | – | – | – | – | – |
| 2014–2015 | Blues | A-SM | 34 | 19 | 11 | 30 | 82 | 8 | 0 | 2 | 2 | 2 |  |  |  |  |  |  | U18 | 7 | 0 | 0 | 0 | 0 |
| 2015–2016 | Blues | A-SM | 45 | 28 | 38 | 66 | 32 | 2 | 1 | 1 | 2 | 2 | Ykköstähdistö |  |  |  |  |  | JMM | 7 | 1 | 1 | 2 | 2 |
| 2016–2017 | Providence College | H-East | 30 | 3 | 6 | 9 | 8 | – | – | – | – | – |  |  |  |  |  |  | JMM | 6 | 1 | 1 | 2 | 4 |
| 2017–2018 | Providence College | H-East | 40 | 16 | 7 | 23 | 16 | – | – | – | – | – |
| 2018–2019 | Providence College | H-East | 42 | 17 | 13 | 30 | 20 | – | – | – | – | – |
| 2019–2020 | Wilkes-Barre/Scranton Penguins | AHL | 6 | 1 | 0 | 1 | 2 | – | – | – | – | – |
| 2020–2021 | KooKoo | SM-liiga | 44 | 11 | 15 | 26 | 36 | 2 | 0 | 0 | 0 | 0 |
|  | Wilkes-Barre/Scranton Penguins | AHL | 5 | 1 | 0 | 1 | 7 | – | – | – | – | – |
| 2021–2022 | Pittsburgh Penguins | NHL | 6 | 1 | 0 | 1 | 2 | – | – | – | – | – |
|  | Wilkes-Barre/Scranton Penguins | AHL | 54 | 8 | 4 | 12 | 28 | 6 | 0 | 1 | 1 | 2 |
| 2022–2023 | Kärpät | SM-liiga | 36 | 5 | 5 | 10 | 37 | 3 | 0 | 0 | 0 | 0 |
| 1 kausi | yhteensä | NHL | 6 | 1 | 0 | 1 | 2 | – | – | – | – | – |
| 2 kautta | yhteensä | SM-liiga | 80 | 16 | 20 | 36 | 73 | 5 | 0 | 0 | 0 | 0 |
| 3 kautta | yhteensä | AHL | 65 | 10 | 4 | 14 | 37 | 6 | 0 | 1 | 1 | 2 |

Lähteet
-------

* Kasper Björkqvist The Internet Hockey Databasessa (englanniksi)
* Kasper Björkqvist Eurohockey-sivustolla (englanniksi)
* Kasper Björkqvist *Elite Prospects*. Everysport Media Group AB.  (englanniksi)

### Viitteet

1. ↑  12 Kasper Björkqvist *Leijonat.fi*. Suomen Jääkiekkoliitto – Finlands Ishockeyförbund ry.  Arkistoitu 2.1.2016. Viitattu 23.2.2016.
2. 1 2  Nironen, Saija; Martti, Eemeli: Tässä ovat syksyn 2016 ylioppilaat – katso Ylen ylioppilaskoneesta, kuka saa lakin *yle.fi*.  18.11.2016. Yleisradio Oy. Viitattu 24.8.2020.
3. ↑  Kasper Björkqvist The Internet Hockey Databasessa (englanniksi)
4. ↑  Elite Prospects - Blues U16 *eliteprospects.com*. Everysport Media Group AB. Viitattu 26.9.2019. (englanniksi)
5. 1 2 3 4 5 6 7 8 9  Kasper Björkqvist *Elite Prospects*. Everysport Media Group AB.  (englanniksi)
6. ↑  Elite Prospects - U20 SM-liiga Stats 2015-2016 *eliteprospects.com*. Everysport Media Group AB. Viitattu 26.9.2019. (englanniksi)
7. ↑  Koivunen, Tommi: Yksi maailmanmestari putoaa pois A-nuorten SM-liigan herkkupalasta *is.fi*.  18.3.2016. Sanoma Media Finland Oy. Viitattu 1.4.2016.
8. 1 2  Koivunen, Tommi: Nuorten kultaleijonan uran tulevaisuus selviää lähiaikoina – matikan kurssit ratkaisevassa asemassa *is.fi*.  16.1.2016. Sanoma Media Finland Oy. Viitattu 30.6.2016.
9. ↑  Nuorten maailmanmestarin osoite varmistui – ura jatkuu jenkkiyliopistossa *Jatkoaika.com*.  16.5.2016. Jatkoaika r.y. Viitattu 30.6.2016.
10. ↑  Elite Prospects - Providence College *eliteprospects.com*. Everysport Media Group AB. Viitattu 26.9.2019. (englanniksi)
11. ↑  Elite Prospects - Providence College *eliteprospects.com*. Everysport Media Group AB. Viitattu 26.9.2019. (englanniksi)
12. ↑  H-East 2018-19 League Leaders *hockeyDB.com*. The Internet Hockey Database. Viitattu 26.9.2019. (englanniksi)
13. ↑  Penguins Sign Kasper Bjorkqvist to a Two-Year, Entry-Level Contract *nhl.com/penguins*.  15.5.2019. Pittsburgh Penguins. Viitattu 20.5.2019. (englanniksi)
14. ↑  Niemeläinen, Jonne: Yliopistosarjassa loistanut suomalaishyökkääjä solmi NHL-sopimuksen Pittsburghin kanssa – "Erittäin kurinalainen joukkuepelaaja" *yle.fi*.  16.5.2019. Yleisradio Oy. Viitattu 1.5.2023.
15. ↑  Penguins Reduce Training Camp Roster to 27 Players *nhl.com/penguins*.  23.9.2019. Pittsburgh Penguins. Viitattu 26.9.2019. (englanniksi)
16. ↑  Valta, Ville-Veikko: Karmea päätös debyyttikaudelle – nuori kultaleijona joutui leikkaukseen *iltalehti.fi*.  2.11.2019. Alma Media Suomi Oy. Viitattu 24.8.2020.
17. ↑  Parkkinen, Jaakko: KooKoo julkisti NHL-lainan – nuorten maailmanmestari Kasper Björkqvist tulevaksi kaudeksi Kouvolaan *yle.fi*.  24.8.2020. Yleisradio Oy. Viitattu 24.8.2020.
18. ↑  Kärpät - Kookoo, 3.10.2020 *liiga.fi*.  3.10.2020. Jääkiekon SM-liiga Oy. Viitattu 9.5.2021.
19. ↑  Kärpät - Kookoo, 3.10.2020 *liiga.fi*.  3.10.2020. Jääkiekon SM-liiga Oy. Viitattu 9.5.2021.
20. ↑  Kärpät - Kookoo, 3.10.2020 *liiga.fi*.  3.10.2020. Jääkiekon SM-liiga Oy. Viitattu 9.5.2021.
21. ↑  Kookoo - JYP, 9.10.2020 *liiga.fi*.  9.10.2020. Jääkiekon SM-liiga Oy. Viitattu 9.5.2021.
22. ↑  Tilastot - Kasper Björkqvist - Kausi 2020-2021 *liiga.fi*. Jääkiekon SM-liiga Oy. Viitattu 9.5.2021.
23. ↑  Elite Prospects - KooKoo *eliteprospects.com*. Everysport Media Group AB. Viitattu 9.5.2021. (englanniksi)
24. ↑  Rajamäki, Toni: Suomen Liigan tulokaskisassa käydään taistoa NHL-lupausten välillä *nhl.com/fi*.  17.4.2021. National Hockey League. Viitattu 9.5.2021.
25. ↑  EHT-turnauksen koronakupla puhkesi, Suomen maajoukkueessa koronatartunta – Joukkueessa pelaa myös KooKoon Kasper Björkqvist *kouvolansanomat.fi*.  15.2.2021. Kaakon Viestintä Oy. Viitattu 9.5.2021.
26. ↑  Seppänen, Antti: Liiga palkitsi kauden 2020-21 parhaat – Tässä tuoreet voittajat *liiga.fi*.  29.5.2021. Jääkiekon SM-liiga Oy. Viitattu 31.5.2021.
27. ↑  Penguins Re-Sign Forward Kasper Bjorkqvist to a One-Year Contract *nhl.com/penguins*.  24.7.2021. Pittsburgh Penguins. Viitattu 25.7.2021. (englanniksi)
28. ↑  Seppä, Lassi: Kasper Björkqvist solmi yhden vuoden jatkosopimuksen Penguins-organisaation kanssa *Jatkoaika.com*.  24.7.2021. Jatkoaika r.y. Viitattu 25.7.2021.
29. ↑  Penguins Announce Training Camp Roster Moves *nhl.com/penguins*.  8.10.2021. Pittsburgh Penguins. Viitattu 13.10.2021.
30. ↑  Kasper Björkqvist lähetettiin takaisin AHL:ään *nhl.com/fi*.  29.10.2021. National Hockey League. Viitattu 3.1.2022.
31. ↑  Kasper Bjorkqvist Stats, Profile, Bio, Analysis and More *sportsforecaster.com*. XML Team Solutions, LLC. Viitattu 9.5.2021. (englanniksi)
32. ↑  Kingerski, Dan: Updated: Penguins FINALLY in Action, Gm 31: Lines, Notes, & What to Watch vs. Sharks *pittsburghhockeynow.com/*.  2.1.2022. Pittsburgh Hockey Now. Viitattu 3.1.2022. (englanniksi)
33. ↑  San Jose Sharks - Pittsburgh Penguins - January 2nd, 2022 *NHL.com*.  2.1.2022. National Hockey League. Viitattu 3.1.2022. (englanniksi)
34. ↑  Nieminen, Janne: Kärpät vahvisti Björkqvistin sopimuksen *Jatkoaika.com*.  28.6.2022. Jatkoaika r.y. Viitattu 28.6.2022.
35. ↑  Stenkan ennakko: "Ykkösketju ja ylivoima" *karpat.fi*.  1.2.2023. Oulun Kärpät Oy. Viitattu 1.5.2023.
36. ↑  Westerlund, Jenna: Kasper Björkqvistille neljän ottelun pelikielto – palaa kaukaloihin vasta joulukuun lopulla *Jatkoaika.com*.  10.12.2022. Jatkoaika r.y. Viitattu 1.5.2023.
37. ↑  Elite Prospects - Finland U20 *eliteprospects.com*. Everysport Media Group AB. Viitattu 26.9.2019. (englanniksi)
38. ↑  BEST PLAYER OF THE GAME SELECTED BY THE TEAM (pdf) *stats.iihf.com*.  5.1.2017. IIHF. Viitattu 4.1.2017. (englanniksi)
39. ↑  BEST PLAYER OF THE GAME SELECTED BY THE TEAM (pdf) *hydra.iihf.com*.  26.4.2015. IIHF.  Arkistoitu 28.12.2015. Viitattu 4.1.2017. (englanniksi)
40. ↑  Tilanne 14.2.2021
41. ↑  Leijonat näillä kentällisillä Valko-Venäjä-otteluun - Kiekko jäähän Marli Areenassa klo 18.30 *leijonat.fi*.  5.4.2018. Suomen Jääkiekkoliitto ry – Finlands Ishockeyförbund rf. Viitattu 13.3.2023.
42. ↑  Finland vs Belarus - EHC - Euro Hockey Challenge - boxscore *pointstreak.com*.  5.4.2018. Pointstreak Sports Technologies Inc. Viitattu 24.4.2018.
43. ↑  Salo, Tapani: Leijonat kohtaa Ruotsin Tshekin turnauksessa – Ilveksen hyökkääjät Sami Sandell ja Eemeli Suomi pelaavat eri ketjuissa *aamulehti.fi*.  22.4.2018. Alma Media Suomi Oy. Viitattu 1.5.2023.
44. ↑  Rajamäki, Toni: Kommentti: Nimet muistiin – NHL Draftin vähemmän tunnetut suomalaiset  29.1.2016. Faneille.com. Viitattu 29.6.2016.
45. 1 2  Koivunen, Tommi: NHL:ään lähtevän Kasper Björkqvistin fysiikka kerää ylistystä – "Jääkiekkoilijalle todella kova tulos" *is.fi*.  20.7.2019. Sanoma Media Finland Oy. Viitattu 30.6.2016.
46. ↑  Mutanen, Annikka: Maailmanmestari Kasper Björkqvistin äiti Siv jäi kotiin, jotta poika sai keskittyä jääkiekkoon: "Äiti on hirmukiltti" *HS.fi*.  8.5.2016. Sanoma Media Finland Oy. Viitattu 9.5.2021.
47. ↑  Ruda, Anna: Kasper Björkqvist poppis i sociala medier *svenska.yle.fi*.  7.1.2016. Yleisradio Oy. Viitattu 10.1.2016. (ruotsiksi)
48. ↑  Repo, Sirpa: Kasper Björkqvist hankkii ensin valkolakin ja lähtee sitten rapakon taa pelaamaan kiekkoa ja opiskelemaan *lansivayla.fi*.  3.2.2016. Etelä-Suomen Media Oy. Viitattu 29.6.2016.


|  |  |  |
| --- | --- | --- |
| Edeltäjä:**Matias Maccelli** | **Jarmo Wasaman muistopalkinnon voittaja**2021 | Seuraaja:**Joakim Kemell** |

Kärpät – SM-liiga
4 Kivistö |
9 Berglund |
11 Peltonen |
12 Anttila (**A**) |
13 Junttila |
16 Heikkala |
18 Antti-Roiko |
19 Yliniemi |
20 Björkqvist |
23 Kemppainen (**A**) |
25 Paaso |
27 Jakobsson |
29 Alasiurua |
30 Kokko |
31 Vedenpää |
42 Lohisalo |
48 Antonen |
51 Koskenkorva |
52 Koivisto |
53 Westerholm |
55 Ohtamaa (**C**) |
57 Hyry |
59 Hermonen |
61 Pieniniemi |
62 Olkkonen |
63 Jandus |
74 Tiivola |
77 Turunen |
-- Koivunen  

Valmentajat Marjamäki – Mäntymaa – Sihvonen – Hilli – Jaakola